C 202/60
ET
Euroopa Liidu Teataja
9.6.2023
Juustu „Parmigiano Reggiano“ kvaliteediomadused on tootespetsifikaadis selgelt kindlaks määratud ja need sisaldavad konkreetseid viiteid juustumassile: — juustumassi iseloomulik lõhn ja maitse: aromaatne, õrn ja jõuline, kuid mitte terav; — juustumassi tekstuur: peeneteraline ja kihiline.
Lisaks on tootespetsifikaadis alates 1991. aastast kehtinud riivitud juustu koorikusisalduse piirmäär 18 % (peaministri 4. novembri 1991. aasta määrus).
Selle nõude lisamine puudutas ainult riivitud juustu, sest muul kujul koorikuga juustus (terve juust ja koorikuga tükid) on kooriku sisaldus alati olnud väiksem kui 18 %.
Nagu seoses „jääkidega“ eespool kirjeldatud, jäävad müüdaval kujul juustu ettevalmistamisel alles lõikejäägid (tükid, milles kooriku sisaldus on üle 18 %) juusturataste põhjadelt ja külgpinnalt.
Kui neid lõikejääke ei kasutata riivitud juustu „Parmigiano Reggiano“ ettevalmistamiseks (mille puhul juustumassi lisamine parandab juustumassi ja kooriku tasakaalu), võib neid müüa.
Sellised lõikejäägid sisaldavad siiski suurt kogust koorikut ega sisalda seega piisavalt tegelikku juustumassi, et vastata juustu „Parmigiano Reggiano“ puhul kindlaks määratud iseloomulikele omadustele.
Kuna need ei vasta enam tootespetsifikaadile, ei saa neid seega enam müüa nimetuse „Parmigiano Reggiano“ all.
Eespool nimetatud põhjustel ning selleks, et anda tarbijatele täpset teavet ja tagada ettevõtjate vahel aus konkurents, ei tohi juusturataste põhjadelt ja külgpinnalt pärit lõikejääkide (tükid, milles kooriku sisaldus on üle 18 %) puhul kasutada kaitstud päritolunimetust „Parmigiano Reggiano“, välja arvatud juhul, kui neid kasutatakse jääkidena.
-
Artikkel 9 Esimese lõigu järgmist osa: „[—] igal pakendil peab olema allpool esitatud logo, millel on kujutatud juustu „Parmigiano Reggiano“ lõiku ja ratast ning väikest nuga sõnade „PARMIGIANO REGGIANO“ kohal.
Logo peab olema trükitud CMYK-protsessi abil vastavalt juustu „Parmigiano Reggiano“ ühenduse asjaomases lepingus sätestatud tehnilisele kirjeldusele.“
on muudetud järgmiselt: [—] igal pakendil peab olema allpool esitatud logo, millel on stiliseeritult kujutatud juustu „Parmigiano Reggiano“ lõiku ja ratast sõnade „PARMIGIANO REGGIANO“ kohal.
Logo peab olema trükitud värviliselt vastavalt juustu „Parmigiano Reggiano“ ühenduse asjaomases lepingus sätestatud tehnilisele kirjeldusele.“
See muudatus tehakse osaliselt koonddokumendi punktis 3.6.
Logo on muudetud, et muuta see stilistiliselt moodsamaks ja ajakohasemaks.
Ka see muudatus tehakse koonddokumendi punktis 3.6.
Teist lõiku „Selleks et tarbijatel oleks võimalik teada saada, milline on juustu „Parmigiano Reggiano“ laagerdumisaste, tuleb minimaalne laagerdumisaeg märkida kõikide turule viidavate üle 15 g suuruste pakendatud tükkide märgistamisel.“